پاکستان ایران سره د توانائي په مد کې تجارت غواړي
وزیراعظم گیلاني وویل پاکستان ایران سره تاریخي او ثقافتي تعلقات لري. هغه زیاته کړه چې پاکستان د توانائي د کمي سره مخامخ دی او ایران نه بلوچستان د بجلي رسد به د هیواد د بجلۍ په کمي کې ډیر مدد ووکړي
د پاکستان وزیراعظم یوسف رضاگیلاني وئیلي پاکستان ایران سره دوه اړخیزه تعلقات پراخول غواړي چې پکې په خصوصي توگه د توانائي په مد کې تجارت شامل دی. ښاغلي گیلاني وویل ایران نه پاکستان ته گیس پائپ لائن غزولو د لارې به د دواړو هیوادونو په منځ کې د همکارۍ نوي مدونه پرانستلی شي. د پاکستان سرکاري خبري ادارې ایسو سې ایټډ پریس د رپورټ ترمخه، ښاغلې گیلاني دغه خبرې د چین د سفر په مهال د ایران نائب صدر محمد جواد محمدزاده سره په لیده کاته کې کړې دي. دواړو مشرانو د چین په بواؤ ښار کې لیده کاته ووکړل چرته چې د بوآؤ فورم فار ایشیا په نوم سیمه ایزه غونډه د گل په ورځ کیدونکې ده. وزیراعظم گیلاني وویل پاکستان ایران سره تاریخي او ثقافتي تعلقات لري. هغه زیاته کړه چې پاکستان د توانائي د کمي سره مخامخ دی او ایران نه بلوچستان د بجلي رسد به د هیواد د بجلۍ په کمي کې ډیر مدد ووکړي. ښاغلې گیلاني وویل پاکستان ایران سره تجارتي تعلقات زیاتول غواړي او غواړي چې ایران ته میوه او سبزیانې وولیږي. د ایران د ایټمي پروگرام په حقله خبرو کې، ښاغلي گیلاني وویل پاکستان غواړي چې د ایران د ایټمي پروگرام په سر لانجه دې په پرامنه طریقه هواره کړی شي. پاکستان ایران سره د تجارتي تعلقاتو سیوا کولو خبرې په داسې مهال کوي چې د امریکا او غربي نړۍ د طرفه ایران سره د تجارت خلاف فشار زیات شوی دی او ایران د اقتصادي پابندو سره مخامخ کړی شوی دی. امریکا او غربي نړۍ په ایران غږ کوي چې خپل د یورینیم جوړولو کار دې ووتړي. غربي نړۍ په ایران د ایټمي وسلو جوړولو شک کوي خو ایران وائي ایټمي پروگرام يي د توائي پیدا کولو د پاره دی.